જોકે બીઆરટીએસ તંત્રની લાચાર સ્થિતિનો હવે નજીકના ભવિષ્યમાં અંત આવશે. બીઆરટીએસના જનરલ મેનેજર દીપક ત્રિવેદી કહે છે, “બીઆરટીએસના તમામ ૧૫૩ બસ સ્ટેશનને અંદર-બહારથી સીસીટીવીથી સજ્જ કરાશે. ત્યાર બાદ તમામ ખાનગી વાહનચાલકોનની નંબર પ્લેટના વીડિયો ફૂટેજ મેળવી ટ્રાફિક પોલીસને પહોંચતા કરાશે. આ વીડિયો ફૂટેજના આધારે ટ્રાફિક પોલીસ ઈ-મેમો ફટકારશે. આનાથી આ દૂષણ નિયંત્રણમાં આવશે.” આ અગાઉ બીઆરટીએસના સત્તાવાળાઓએ પોલીસની પીસીઆર વાનની મદદ મેળવીને કોરિડોરમાં ઘૂસી આવતા વાહનચાલકોને દંડ્યા હતા.